APSTIPRINĀTS

ar VAS “Latvijas dzelzceļš” iepirkuma komisijas

2021.gada 19.februāra 4.sēdes protokolu

**Sarunu procedūrā ar publikāciju “Tehnisko gāzu produkcija”,**

**iepirkuma identifikācijas Nr. LDZ 2021/4-IBz**

(turpmāk – sarunu procedūra)

**Skaidrojums Nr.3**

Sarunu procedūras iepirkuma komisijas sniegtās atbildes pēc ieinteresētā piegādātāja jautājumiem (saņemts 18.02.2021.)

|  |  |  |
| --- | --- | --- |
|  | **Jautājums** | **Atbilde** |
| 1. | **Par tehnisko specifikāciju** – pozīcijās Nr.12 un Nr.13 ir kļūda balonu skaitā: skābeklis 20L jābūt 152 gab., skābeklis 50L jābūt 847 gab.1.daļa “Tehniskās gāzes” – pozīcijas Nr. 1;2;3;10 arī ir degošās gāzes. Pēc sastāva tām būtu jābūt 2.daļā “Tehniskās-degošās gāzes”. | Attiecībā uz jautājumā minēto skaitu, skaidrojam, ka sarunu procedūras nolikuma 3.pielikumā “Tehniskā specifikācija” pozīcijās Nr.12 un Nr.13 konstatēta aprēķinu kļūda, tādēļ attiecīgajās pozīcijās tiek veikti atbilstoši grozījumi (skat. Grozījumus nr.3).Ņemot vērā sniegto informāciju, tiek precizēts nosaukums sarunu procedūras priekšmeta 2.daļai, nosakot “Tehniskās gāzes – propāna, butāna gāzes”.Vienlaikus, vēršam uzmanību, ka pārskatot sarunu procedūras nolikuma 3.pielikuma “Tehniskā specifikācija” preču uzskaitījumu (Grozījumu Nr.2 redakcijā) pozīcija Nr.11 tiek pārcelta uz sarunu procedūras priekšmeta 2.daļu. Pārējās daļas netiek mainītas un paliek spēkā līdzšinējā redakcijā (kā tika precizēts Grozījumu Nr.2 redakcijā). |
| 2. | **Par 1L (balonā iepildītās gāzes litru) cenas norādīšanu** – saskaņā ar punktu 1.7.1., tas nav matemātiski iespējams daudzās pozīcijās.**Piemērs** – skābeklis 50L, balonā ir 10,7m3 vai 10700 litri (pie 200bar spiediena) gāzes. Mazumtirdzniecības cena (saskaņā ar (..) cenrādi) par balonu – 19,47 EUR bez PVN. Tad 1 litra cena ir 19,47/10700=0,00182 EUR bez PVN. | Lai nodrošinātu objektīvu piedāvājumu izvērtēšanu, tiek veikti precizējumi sarunu procedūras nolikumā, nosakot, ka cenas piedāvājums vienai vienībai jāiesniedz par kg/m3 nevis litru (skat. precīzāk Grozījumus Nr.3). |
| 3. | Papildus vēlamies informēt, ka tādi gāzes baloni kā acetilēns, propāns, oglekļa dioksīds tiek pildīti uz svariem un gāzes daudzums balonā tiek norādīts kg. Gaisa gāzes (skābeklis, slāpeklis, argons, argona maisījumi) tiek pildīti zem spiediena un gāzes daudzums balonā tiek norādīts m3. Visas gāzes ir iespējams pārrēķināt litros, bet tādā gadījumā lūgums nodrošināt vienādus pārejas koeficientus (katrai gāzei tas atšķiras) visiem pretendentiem. | Ņemot vērā grozījumus, par kuriem minēts šī skaidrojuma 2.atbildē, pretendentam, iesniedzot piedāvājumu, jānorāda inventāra tilpumu, tā cenu, un cena par nosacīto vienību (kg/m3), ņemot vērā konkrētās preces tilpumu un svaru. |